गएको एक वर्षको अवधिमा बेचबिखन विरुद्धको अभियानमा लागेको माइती नेपालले बेचबिखनमा परेका २६ जनाको उद्दार गरेको छ । माइती दिल्ली र रेस्क्यू फाउन्डेशन मुम्बईद्वारा उद्दार गरिएका मध्ये १९ जना १८ वर्षमुनिका छन् । उद्दार गरिएका २६ मध्ये ६ जनालाई तालिमका लागि काठमाडौं पठाइएको र बाँकीलाई अभिभावकको जिम्मा लगाइएको माइती नेपाल क्षेत्रीय कार्यालय भैरहवाकी प्रमुख प्रभा खनालले जानकारी दिनुभयो ।
